open-index/open-wikipedia-markdown huggingface dataset:
Treacher Collinsin oireyhtymä

**Treacher Collinsin oireyhtymä** on monimuotoinen geneettinen oireyhtymä, joka aiheuttaa kallon ja kasvojen luiden poikkeavuuksia sekä kuulovammaisuutta.

Treacher Collinsin oireyhtymälle ominaisia ovat korvien ja leuan symmetrinen kehityshäiriö sekä useat pään ja kaulan kehityshäiriöt. Symmetrinen hypoplasia on poskiluissa ja silmäkuopan alareunassa 80 %:lla, leukaluussa 78 %:lla potilaista. Tästä seuraa purentavirheitä. Leukanivelen kehityshäiriöt voivat vaikeuttaa suun avaamista. Alaleuka onkin sairastuneilla pieni. Tyypillisiä Treacher Collinsin oireyhtymän piirteitä ovat myös silmäluomien alaspäin suuntautuneisuus, alaluomen uloimman kolmanneksen ja keskikolmanneksen puutos sekä uloimmasta kolmanneksesta puuttuvat silmäripset. Suulaki on sairastuneilla korkea, ja 28 %:ssa tapauksista todetaan suulakihalkio.

Noin puolilla Treacher Collinsin oireyhtymästä kärsivistä on johtumistyyppinen kuulovamma. Ulkokorvan ja kuuloluuketjun kehityshäiriöitä ilmenee usein; korvakäytävä voi puuttua tai olla hyvin ahdas. Molemminpuoleinen mikrotia on tyypillistä. Ensimmäisinä ikävuosina oireyhtymää sairastavilla lapsilla voi ilmetä hengitys- ja syömisvaikeuksia. Niitä aiheuttavat ahtaat ylemmät hengitystiet ja vaikeudet suun avaamisessa. Henkiseen kehitykseen Treacher Collinsin oireyhtymä ei vaikuta.

Treacher Collinsin oireyhtymän periytymistapa on yleensä autosomaalinen ja vallitseva. Mutaatiot geenissä *[[TCOF1]]* aiheuttavat 81–93 % tapauksista. *[[POLR1C]]*- ja *[[POLR1D]]*-geenien mutaatiot ovat oireyhtymän taustalla kahdessa prosentissa tapauksista. Lopuissa tapauksissa geneettinen pohjaa jää tuntemattomaksi. *POLR1C*-geenin mutaatioista johtuva Treacher Collinsin oireyhtymä on peittyvästi periytyvä. Joskus Treacher Collinsin oireyhtymä voi johtua sporadisesta uudesta mutaatiosta. Sairaus todetaan oirekuvan ja perimätutkimuksen pohjalta. Ilmaantuvuus on elävinä syntyvillä lapsilla arviolta 1/50&nbsp;000. Sairauteen liittyvää kuulonalenemaa voidaan hoitaa kuulokojeella, kasvojen ja leuan epämuodostumia kirurgisesti. Treacher Collinsin oireyhtymä kuvattiin alun perin jo 1800-luvulla, mutta nimensä se sai kahden sairastuneen lapsen tapaukset vuonna 1900 raportoineelta Edward Treacher Collinsilta.

## Lähteet
Charophyceae

**Charophyceae** on näkinpartaisleviin kuuluva luokka. Luokkaan kuuluvat levät ovat makroleviä ja niitä esiintyy eniten makeassa vedessä. Niillä on risodeja, jotka tekevät ravinteiden oton sedimentistä rajoittuneeksi. 

## Lahkoja
*Charales
*Chovanellales
*Clavatorales
*Moellerinales
*Sycidiales
*Trochiliscales
*Umbellinales

## Lähteet
Sigrun Berg

**Sigrun Karoline Matina Berg** (18. toukokuuta 1901 Kristiania – 18. toukokuuta 1982 Oslo) oli norjalainen tekstiilitaiteilija. Hän opiskeli Norjan valtion käsityö- ja taideteollisuuskoulussa ja Norjan valtion taideakatemiassa (molemmat olivat Oslon taidekorkeakoulun edeltäjiä). Taidekäsityön lisäksi hän suunnitteli kuoseja teollisuudelle.

## Kuvia

Bodø Cathedral, Nave 20150608 1.jpg|Bodøn tuomiokirkon seinävaatteet ovat Sigrun Bergin sunnittelemia.


## Lähteet

## Aiheesta muualla
Myntgata

**Myntgata** on Oslon keskustassa sijaitseva katu, joka ulottuu Skippergatalta Akershusin linnalle. Se on saanut nimensä lähistöllä 1600-luvulla toimineesta valtion rahapajasta. Vuoden 1686 kaupunkipalon jälkeen rahapaja muutti Kongsbergiin.

## Kuvia

Forsvarsdep Oslo.jpg|Myntgata 1: Norjan puolustusministeriön entinen päämaja.
Kavalerikasernen Akershus.jpg|Myntgata 2: Entisiä kasarmirakennuksia.
Oslo militære samfunn.jpg|Myntgata 3: Oslo Militære Samfund -maanpuolustusjärjestön päämaja (Wilhelm von Hanno, 1876).


## Lähteet

## Aiheesta muualla
Léon (laulaja)

**Léon** (oik. **Lotta Lindgren**; s. 1993 tai 1994) on ruotsalainen laulaja-lauluntekijä. Hän nousi julkisuuteen heinäkuussa 2015 Soundcloudissa julkaisemallaan kappaleella *Tired of talking*, jonka hän oli tehnyt yhteistyössä tuottaja Agrin Rahmanin kanssa. Léon teki levytyssopimuksen Columbia Recordsin kanssa ja muutti Los Angelesiin. Vuoden 2018 lopussa hän kuitenkin perusti oman levy-yhtiön, Léon Recordingsin, ja muutti takaisin Ruotsiin.
## Lähteet

## Aiheesta muualla
Axel Corti

**Axel Corti** (alk. **Leopold Karl Anatole Axel Fuhrmans**, 7. toukokuuta 1933 Boulogne-Billancourt, Ranska – 29. joulukuuta 1993 Oberndorf, Itävalta) oli itävaltalainen teatteri-, elokuva- ja televisio-ohjaaja, radioesiintyjä ja kirjailija. Hän teki yhteistyötä muun muassa kirjailija ja käsikirjoittaja Georg Stefan Trollerin kanssa ja ohjasi jaksoja pitkäikäiseen *[[Rikospaikalla]]*-televisiosarjaan (*Tatort*).

Axel Corti syntyi italialais-itävaltalaisen liikemiehen Carl Edgar Fuhrmansin ja Saksan Schwarzwaldista kotoisin olleen Ingeborg Kutznerin pojaksi. Perhe muutti Pariisiin vuonna 1928, koska isän suuri asiakas oli Ranskan valtion rautatieyhtiö SNCF.

Toisen maailmansodan aikana Cortin isä oli mukana Ranskan vastarintaliikkeessä, ja perhe muutti asuinpaikkaa jatkuvasti. Vuonna 1943 äiti ja lapset muuttivat Sveitsiin, mutta isä ei saanut turvapaikkaa, jäi Ranskaan ja kuoli siellä vuonna 1945 ennen sodan loppua. Sodan jälkeen perhe karkotettiin Sveitsistä ja etsiytyi Italiaan, jossa poika sai passin uudella nimellä Alfonso von Cassino Corti. Hänen maatalousopintonsa keskeytyivät sairastumiseen, ja toivuttuaan hän aloitti puhe- ja draamaopinnot näyttelijä Traute Forestin johdolla.

1950-luvun alkupuolen Axel Corti työskenteli radio- ja sanomalehtitoimittajana, ja vuosikymmenen loppupuolella johti Itävallan yleisradioyhtiö ORF:n Tirolin aluetoimituksen kirjallisuus- ja kuunnelmaosastoa. Vuonna 1960 hän pääsi ensin apulaisohjaajaksi ja pian ohjaajaksi ja dramaturgiksi  Itävallan kansallisteatteriin Burgtheateriin ja opetti samalla alaa Max Reinhardt -seminaarissa. Vuonna 1964 hän avioitui Agnes Cecilia Herbersteinin kanssa ja sai pääohjaajan paikan Oberhausenin kaupunginteatterissa Saksassa. Pari vuotta myöhemmin hän siirtyi pääohjaajaksi Saksan Ulmiin, mutta kutsuttiin pian ORF:n televisio-ohjelmien suunnittelijaksi Wieniin, jossa hän toteutti uudenlaista popkulttuurista ammentavaa ohjelmistoa. Hän teki myös radiopakinoita miltei kuolemaansa 1993 asti.

Cortin elokuvaohjaukset olivat enimmäkseen televisiolle tehtyjä, läpimurtonaan *Der Fall Jägerstätter* vuodelta 1971. Viimeinen suuri elokuvatyö, Joseph Rothin romaaniin perustuva *Radetzkymarsch* jäi kesken Cortin yllättäen kuoltua, mutta hänen kuvaajansa Gernot Roll viimeisteli sen ja elokuva sai ensi-iltansa vuonna 1995.

## Filmografiaa
* *Der junge Freud* (1976, yhdessä Georg Stefan Trollerin kanssa)
* Talonpoika ja miljonääri (*Der Bauer und der Millionär*, tv-näytelmä 1977)
* Naisen vaaleansininen kirje (*Eine Blaßblaue Frauenschrift*, 1984)
* *Wohin und zurück* -televisiotrilogia, käsikirjoitus Georg Stefan Troller:
**Eräs elämänvaihe (*An uns glaubt Gott nicht mehr*)
***Santa Fe
***Welcome in Vienna
* Kuninkaan huora (*The King's Whore*, 1990)

## Lähteet

## Aiheesta muualla
*
*
Alfa-gal-oireyhtymä

**Alfa-gal-oireyhtymä** (**AGS**) on yliherkkyys alfa-galaktoosi-1,3-galaktoosi-nimiselle disakkaridihiilihydraatille. Tilasta on käytetty myös nimitystä *liha-allergia*. On todettu, että se leviää *[[Amblyomma americanum]]* -punkkilajin välityksellä. Oireet tulevat yleensä viiveellä, mikä vaikeuttaa tilan tunnistamista. Taudin oireina voivat olla ihottumat, pahoinvointi ja ruoansulatushäiriöt, vaikeissa tapauksissa hengitysvaikeudet ja verenpaineen lasku, ja se voi olla jopa hengenvaarallinen. Diagnoosia on vaikeuttanut oireiden hidas ilmaantuminen. 

Sairautta arvellaan esiintyvän lähes puolella miljoonalla ihmisellä Yhdysvalloissa. Suomessakin on todettu yksittäisiä tapauksia, samoin Australiassa, jossa lienee välittäjänä eri punkkilaji.

Sairaus välittyy siten, että punkki saa imiessä verta muista nisäkkäistä kuin kädellisistä alfa-gal-hiilihydraattia. Koska tämä luontaisessti puuttuu ihmiseltä, sitä kohtaan heräävät ihmisen puolustusreaktiot aiheuttaen oireiston alfa-gal-disakkaridin siirryttyä punkin syljen mukana ihmiseen. Oireisto voi tulla lihansyönnin lisäksi nisäkäsperäisestä ravinnosta kuten liivatteesta tai maidosta.

## Lähteet
Lope de Aguirre

**Lope de Aguirre** (n. 1510–1561) oli espanjalainen konkistadori ja tutkimusmatkailija. Hän oli vasta toinen eurooppalainen, joka johti retkikunnan Etelä-Amerikan poikki.

Aguirre saapui vuonna 1544 Peruun, missä hän työskenteli hevostenkouluttajana ja osallistui vallasta taistelevien konkistadorien välisiin taisteluihin. Hän sai maineen väkivaltaisena miehenä.

Vuonna 1560 Aguirre liittyi Pedro de Ursúan johtamaan retkikuntaan, joka lähti Amazonille etsimään myyttistä rikasta valtakuntaa Eldoradoa. Kolmensadan miehen retkikunta kulki Amazonia pitkin, kunnes Aguirre kapinoi joulukuussa 1560 ja surmasi Ursúan ja tämän kakkosmiehen. Aguirren johtamat kapinalliset jatkoivat eteenpäin ja siirtyivät Orinocojoelle. Matkallaan he hävittivät intiaanikyliä. Orinocon suulta miehet jatkoivat Etelä-Amerikan pohjoisrannikkoa pitkin ja valloittivat Isla de Margaritan. Aguirre suunnitteli hyökkäävänsä Panaman espanjalaisjoukkoja vastaan, mutta hänet joukkonsa pysäytettiin Barquisimetossa Venezuelassa. Ennen antautumistaan Aguirre surmasi oman tyttärensä. Aguirre mestattiin, ja hänen paloitellusta ruumiistaan tehtiin julkinen varoitus kaikille kapinaa suunnitteleville.

## Katso myös
* *[[Aguirre – jumalan viha]]*

## Lähteet
Carl Gustaf Granfelt

**Carl Gustaf Granfelt** (28. heinäkuuta 1683 Isokylä, Naantali – 24. joulukuuta 1767 Pirkkala) oli suomalainen Porin läänin jalkaväkirykmentin kapteeni, joka joutui vangiksi Suuren Pohjan sodan aikana ja vietti 13 vuotta sotavankeudessa Venäjällä.

Granfeltin vanhemmat olivat kapteeni Gabriel Samuelsson Granfelt (1648–1705) ja Märta Jordan (k. 1693). Hän liittyi vapaaehtoisena Porin läänin jalkaväkirykmenttiin vuonna 1700. Granfelt ylennettiin kenttävääpeliksi 1702 ja vänrikiksi 1703. Hän palveli vänrikkinä Skytten jalkaväkirykmentissä 1705–1708 ja Porin läänin jalkaväkirykmentissä aliluutnanttina 1708–1709 ja luutnanttina vuodesta 1709. Granfelt haavoittui Lesnajan taistelussa 1708 vasempaan käsivarteen ja oikeaan reiteen. Pultavan piirityksen aikana hän sai vaikean vamman päähänsä. Häntä luultiin jo kuolleeksi ja hänet kannettiin joukkohautaan, jossa hän kuitenkin virkosi. Granfelt jäi sotavangiksi Perevolotjassa Ukrainassa 1. heinäkuuta 1709 kun Ruotsin armeija antautui siellä kolme päivää aikaisemmin käydyn Pultavan taistelun jälkeen ja hänet siirrettiin sieltä Penzan kuvernementin Saranskiin. Granfelt vapautui vankeudesta 13 vuoden jälkeen. Hän sai kapteenin valtakirjan 1722 ja palveli Ruotsin armeijassa vuoteen 1751 saakka. Granfelt oli Miekkaritariston ritari ja hänet aateloitiin vuonna 1756. Hän omisti avioliiton kautta Valkkilan rusthollin Pirkkalassa 1753–1767.  

Granfelt oli naimisissa Magdalena Gertrud von Pfalerin (1683-1779) kanssa. Granfeltin muistopatsas paljastettiin Pirkkalan hautausmaalla 28. heinäkuuta 1933.

## Kirjallisuutta
* Bernhard Estlander : *En finländsk karolin, Carl Gustaf Granfelt: levnadsteckning*. Helsingfors 1927

### Lähteet
Yhtymälevät

**Yhtymälevät** (Conjugatophyceaee, syn. Zygnemophyceae) on näkinpartaisleviin kuuluva luokka. Siihen kuuluvia leviä esiintyy enimmäkseen makeassa vedessä. Luokkaan kuuluvia lahkoja ovat Zygnematales ja Desmidiales.

## Lähteet
Helmar Müller

**Helmar Müller** (11. elokuuta 1939 Sombor, Jugoslavian kuningaskunta – 9. kesäkuuta 2023) oli Länsi-Saksaa edustanut pikajuoksija ja olympiamitalisti.

Müller voitti Länsi-Saksan pitkän viestin joukkueessa olympiapronssia Méxicossa 1968 ja sisäratojen EM-pronssia Wienissä 1970. Méxicossa hän juoksi 400 metrillä välieriin mutta karsiutui loppukilpailusta. Hänen ennätyksensä 400 metrillä oli Meksikon olympialaisissa juostu 45,77 sekuntia. Müller kuoli 83-vuotiaana 9. kesäkuuta 2023.

## Lähteet
* 
* Profiili trackfield.brinkster.net 
* 

### Viitteet
Graham Gipson

**Graham Chater Gipson** (21. toukokuuta 1932 Guildford – 17. toukokuuta 2023 Bayswater) oli australialainen pikajuoksija ja olympiamitalisti.

Gipson saavutti Australian pitkän viestin joukkueessa olympiahopeaa Melbournen kotikisoissa 1956. Hän osallistui Melbournessa myös 200 ja 400 metrille. Hänen ennätyksensä olivat vuonna 1956 juostut 21,3 sekuntia 200 metrillä ja 47,45 sekuntia 400 metrillä. Gipson kuoli hieman ennen 91-vuotissyntymäpäiväänsä 17. toukokuuta 2023.

## Lähteet
* 
* Profiili Athletics Australia 
* 

### Viitteet

## Aiheesta muualla
* Profiili Australian olympiakomitea
Silkkiniitty

**Silkkiniitty** () on noin seitsemän hehtaarin laajuinen maisemapuisto Tapiolan pohjoisosassa kaakkoisessa Espoossa. Se on säilynyt varsin hyvin alkuperäisessä, 1960-luvun asussaan.

Silkkiniitty rakennettiin vanhan kartanoniityn alueelle. Pohjatyön oli tehnyt puutarha-arkkitehti Nils Orénto inventoimalla alueen maisemakokonaisuudet. Hänen suunnittelutyötään jatkoi puutarha-arkkitehti Jussi Jännes apunaan muun muassa Maj-Lis Rosenbröijer. Jännes piti tärkeänä puiston suurta pinta-alaa, jolloin siihen kohdistuva rasitus jakaantuu laajalle alalle. Mitoituksissa oltiin suurpiirteisiä ja puisto muotoutui vähitellen rakennusvaiheen aikana.

Silkkiniityn johtoideana on avara nurmialue, joka on muotoiltu siten, että puistoa halkovat kävelytiet eivät juuri erotu katsekorkeudelta. Puistoalueen reunoilla on kukkivia ja syysvärikkäitä lajeja sekä kirsikkapuita. Silkkiniityn itäosassa sijaitsee Aarnilammikko. Silkkiniittyä reunustaa pientalovaltainen rakennuskanta. Alueen eteläpuolella sijaitsee Tapiolan lukio ja pohjoispuolella Aarnivalkean koulu. Luoteessa Silkkiniitty päättyy Hiidenkivenmetsään, josta pääsee Kalevalanportin alikulkutunnelin kautta Pohjois-Tapiolan puolella sijaitsevaan Pohjankulman asukaspuistoon.

## Kuvia

Aarnilammikko Silkkiniitty Tapiola Espoo 170723 b.jpg|Aarnilammikko
Silkkiniitty idän suuntaan 170723.jpg|Silkkiniitty lännestä päin
Silkkiniitty idän suuntaan 170723 b.jpg|Silkkiniityn itäosaa
Silkkiniitty länsiosa Tapiola 170723.jpg|Silkkiniityn luoteinen osa


## Lähteet

## Aiheesta muualla
*Tapiola Garden City: Silkkiniitty - Tapiolan keuhkot
*Länsiväylä: Tapiolan kulttuuriympäristön ytimestä purettiin vanha omakotitalo, tilalle nousee kaksi uutta – "Ilme ei ole aivan Tapiolan hengen mukainen"
Vic-Fezensac

**Vic-Fezensac** on kunta Lounais-Ranskassa Gersin departementissa Oksitanian alueella. Se sijaitsee Ossejoen varrella, noin 29 kilometriä Auchin kaupungista luoteeseen.

Kunnan alueella on ollut asutusta jo esihistoriallisella ajalla. Roomalaisten valtakausi alkoi ensimmäisellä vuosisadalla eaa. Kunnan keskustassa on keskiaikainen Pyhän Pietarin kirkko, joka tuhoutui noin vuonna 1160. Sen uudelleenrakentaminen aloitettiin noin vuonna 1190, mutta se tuhoutui Ranskan uskonsodissa vuonna 1569. Kunnostustyöt aloitettiin vuonna 1617, ja kirkon vihkiäiset olivat vuonna 1623.  

## Tunnettuja kuntalaisia
*Jean Castex (s. 1965), poliitikko ja entinen Ranskan pääministeri

## Lähteet

## Aiheesta muualla
Azerbaidžanin parlamentti

**Azerbaidžanin parlamentti** () on Azerbaidžanin yksikamarinen lainsäädäntöelin, jossa on 125 jäsentä. Sen jäsenet valitaan yhden edustajapaikan vaalipiireistä enemmistövaaleilla viiden vuoden välein siten, että sata jäsenistä valitaan edustamaan eri alueita ja loput puolueiden asettamilta ehdokaslistoilta. Parlamentti hyväksyy pääministerin valinnan. Presidentillä on veto-oikeus lakien hyväksymisessä, mutta parlamentti voi kumota presidentin veton 95 äänellä.

Marraskuussa vuonna 2005 järjestettyjen parlamenttivaalien tulosta ovat varjostaneet epäilyt vaalivilpistä.

## Lähteet

## Aiheesta muualla
* Milli Meclis
* Milli Mejlis (National Assembly)
* Milli Mejlis of the Republic of Azerbaijan - Azerbaijan
Sumit Nagal

**Sumit Nagal** (s. 16. elokuuta 1997 Jhajjar) on intialainen tennisammattilainen.

Sumit Nagal voitti heinäkuussa 2023 Tampere Openin, joka oli hänen neljäs ATP-challenger tasoisen turnauksen voitto. Hän edusti maataan tenniksessä Tokion kesäolympialaisissa vuonna 2020, missä hän eteni toiselle kierrokselle.

## Lähteet

## Aiheesta muualla
Lena Andersson

**Lena Andersson** (s. 1970 Tukholma) on ruotsalainen kirjailija. Hän sai vuonna 2013 August-palkinnon ja Svenska Dagbladetin kirjallisuuspalkinnon romaanistaan *Omavaltaista menettelyä*.

Andersson toimii kulttuurijournalistina ja kriitikkona Dagens Nyheter -sanomalehdessä.

## Suomennetut teokset
* 
* 
* 
* 
* 
* 
* 

## Lähteet
Mike McFarlane

**Michael Anthony ”Mike” McFarlane** (2. toukokuuta 1960 Hackney, Lontoo – 6. kesäkuuta 2023) oli brittiläinen pikajuoksija, olympiamitalisti ja sisäratojen Euroopan mestari.

McFarlane saavutti urallaan Ison-Britannian pikaviestijoukkueessa olympiahopeaa Soulissa 1988 ja EM-pronssia Stuttgartissa 1986. Sisäratojen EM-kilpailuissa hän voitti 60 metrillä kultaa Pireuksessa 1985. Kansainyhteisön kisoista hän voitti Englannin edustajana yhden mitalin kutakin väriä. Olympiatasolla McFarlane kilpaili myös Moskovassa 1980, missä hän kilpaili 200 metrillä ja pikaviestissä sijoittuen jälkimmäisessä neljänneksi, ja Los Angelesissa 1984, missä hän sijoittui 100 metrillä viidenneksi ja pikaviestissä seitsemänneksi. Ulkoratojen ennätyksikseen McFarlane juoksi 100 metrillä 10,22 sekuntia vuonna 1986 ja 200 metrillä 20,43 sekuntia vuonna 1982. McFarlane kuoli 63-vuotiaana 6. kesäkuuta 2023 saatuaan sydäninfarktin muutamaa päivää aikaisemmin.

## Lähteet
* 
* Profiili trackfield.brinkster.net 
* 

### Viitteet
Hannes Laasonen

**Gabriel Johannes (Hannes) Laasonen** (29. heinäkuuta 1878 Mikkeli – 6. lokakuuta 1941 Kuusankoski) oli suomalainen kansakoulunopettaja, päätoimittaja ja kirkkoherra.

Hannes Laasosen vanhemmat olivat talonomistaja Gabriel Laasonen ja Karoliina Tukkalainen. Laasonen pääsi ylioppilaaksi 1899 (Läroverket för gossar och flickor) ja suoritti kansakoulunopettajan tutkinnon 1900. Hän suoritti suomen kielen, historian ja matematiikan opintoja Helsingin yliopistossa 1901–1904 ja suoritti siellä teologisen erotutkinnon 1914 sekä pastoraalitutkinnon 1917. Laasonen vihittiin papiksi 1913. Laasonen oli keväällä 1912 Helsingin kansakoulujen stipendiaattina Saksassa, Sveitsissä ja Tanskassa.

Laasonen oli opettajana Helsingin kaupungin yleisessä poikakansakoulussa 1901–1915, historian, suomen kielen ja maantiedon opettajana Helsingin kauppakoulussa 1902–1905, johtajana ja opettajana Värtsilän yhteiskoulussa 1908–1910, Kallion uuden kansakoulun johtajana Helsingissä 1910–1914, suomen kielen opettajana Helsingin ruotsinkielisen kansakoulun jatkoluokalla 1910–1914 sekä suomen kielen opettajana Helsingin kauppakoulussa 1918–1920. Hän opetti myös Helsinkiin siirretyssä Kolppanan opettajaseminaarissa.

Papiksi vihkimisen jälkeen Laasonen oli Kuoreveden vt. kirkkoherrana ja kirkkoherran viran välivuoden saarnaajana. Hän toimi sen jälkeen Helsingin pohjoisen suomalaisen seurakunnan kirkkoherran apulaisena 1913–1914, Helsingin eteläisen suomalaisen seurakunnan vt. kappalaisena 1914, Helsingin pohjoisen suomalaisen ja ruotsalaisen seurakunnan kirkkoherran apulaisena Pasilassa 1915–1917 ja Töölössä vuodesta 1917 sekä Helsingin kaupungin kunnalliskodin ja työlaitoksen saarnaajana vuodesta 1916. Laasonen valittiin Kuusankosken kirkkoherraksi 1929. Hän sai rovastin arvon 1932. Iitin rovastikunnan lääninrovastiksi Laasonen valittiin 1935. Laasonen oli Suomen evankelis-luterilaisen pyhäkouluyhdistyksen sihteerinä ja rahastonhoitajana vuodesta 1922 alkaen ja oli yhdistyksen johtokunnan jäsen ja varapuheenjohtaja. Hän toimi myös Kotikasvatusyhdistyksen puheenjohtajana ja Helsingin Raamattuseuran johtokunnan jäsenenä ja sihteerinä. 

Laasonen toimi *[[Heinolan Sanomat|Heinolan Sanomain]]* ja *[[Kansanvalta (1906–1907)|Kansanvalta]]*-lehden päätoimittajana, *[[Kotimaa (sanomalehti)|Kotimaa]]*-lehden toimitussihteerinä ja Lasten Pyhäkoululehden päätoimittajana. Hän kuului lisäksi *[[Koti (lehti)|Koti]]*-lehden ja *[[Vartija (lehti)|Vartija]]*-lehden toimituskuntiin.

Hannes Laasonen oli naimisissa vuodesta 1904 kansakoulunopettaja Mildred Hanna Ottilia Stadiuksen (1882–1967) kanssa. Heidän poikansa oli matemaatikko ja Teknillisen Korkeakoulun rehtori Pentti Laasonen.

## Julkaisuja
* *Pyhäkoulujen järjestely ja hoito meillä*. Suomen pyhäkouluyhdistys, Helsinki 1918 (Digitoituna Kansalliskirjastossa)
* *Kuusankosken seurakunta vv. 1919-1930*. Kuusankosken seurakunta, Kouvola 1930

### Lähteet
Carl Mattsson

**Carl Mattsson** (s. 30. syyskuuta 1999 Gammelstad, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue Modossa. Hän on pelipaikaltaan vasen laitahyökkääjä, mutta Mattsson osaa pelata myös keskellä.

## Ura
Mattsson on Sunderbyn kasvatti. Hän siirtyi juniorina sittemmin Luulajaan. Mattsson pelasi kauden 2015–2016 suurimmaksi osaksi Brooklyn Tigersin J18-joukkueessa ja kauden 2016–2017 seuran J20-joukkueessa, jonka kapteenina hän toimi. Mattsson pelasi osan kaudestaan kuitenkin Luulajan J18-joukkueessa. Kaudella 2018–2019 hän debytoi seuran SHL-joukkueessa, jossa Mattsson pelasi tulokaskautensa aikana 48 runkosarjaottelua tehopistein 2+1=3 ja kymmenen pudotuspeliottelua tehden yhden maalin. Hän teki SHL-debyyttinsä runkosarjan neljännellä kierroksella 27. syyskuuta 2018 Skellefteåta vastaan. Mattsson merkittiin Luulajan nelosketjun oikeaan laitaan David Lindquistin ja Karl Fabriciuksen viereen. Hän sai ottelussa jääaikaa 6.56 minuuttia. Mattsson teki myös SHL-uransa avausmaalin. Marraskuussa hän teki Luulajan kanssa loppukauden kattavan SHL-sopimuksen. Helmikuussa 2019 Mattsson teki seuran kanssa kaksivuotisen jatkosopimuksen. 

Alkukaudella 2019–2020 Mattsson ehti pelata SHL:ssä vain kymmenen ottelua, kunnes lokakuussa 2019 hänen ranteen nivelside katkesi ja Mattsson joutui leikkushoitoa vaatineen vamman vuoksi yli neljäksi kuukaudeksi sivuun. Hän kertoi myöhemmin *Ett stenkast från Delfinen*-podcastissa lääkäreiden kyseenalaistaneen hänen mahdollisuutensa jatkaa jääkiekkoa huipputasolla. Mattsson palasi lopulta kaukaloihin helmikuussa 2020 ja pelasi loppukaudella kahdeksan runkosarjaottelua, kunnes koronaviruspandemia päätti koko SHL-kauden. Kaudella 2020–2021 hän teki SHL:n yhden kauden piste-ennätyksensä tehoilla 4+5=9. Huhtikuussa 2021 Mattsson teki Luulajan kanssa kaksivuotisen jatkosopimuksen. 

Kaudella 2021–2022 Mattsson sivusi SHL:n yhden kauden piste-ennätystään tehoilla 4+5=9. Pudotuspeleissä hän teki 17 ottelussa tehot 2+3=5. Kolmannessa välieräottelussa 19. huhtikuuta 2022 Frölundaa vastaan Mattsson teki Luulajan 4–2-voittoon päättyneen ottelun voittomaalin, joka vei joukkueen ottelusarjassa 2–1-johtoon. Hän sai ottelussa myös kakkossyöttöpisteen Olli Nikupeterin tekemään 2–0-johtomaaliin. Luulaja eteni lopulta finaaleihin otteluvoitoin 4–1. Mattsson voitti kauden päätteeksi SHL-hopeaa. Kaudella 2022–2023 hän eteni Luulajan kanssa Mestarien liigan finaaliin saakka, mutta mestaruuden vei lopulta kuitenkin suomalainen Tappara lukemin 2–3.

Kaudeksi 2023–2024 Mattsson siirtyi 1+1-vuotisella sopimuksella SM-liigajoukkue Vaasan Sportiin. Joulukuussa 2023 Sport käytti Mattssonin sopimuksessa olleen option lisävuodesta. Hän teki miesten pääsarjatason yhden kauden piste-ennätyksensä tehtyään viisi maalia ja yhteensä 23 tehopistettä.

Mattsson siirtyi kaudeksi 2025–2026 kaksivuotisella sopimuksella kotimaansa toiseksi korkeimmalle sarjatasolle HockeyAllsvenskan-joukkue Modon riveihin.

## Muuta
Mattssonin pikkuveli Gustav pelasi hyökkääjänä A-junioriksi asti.

## Tilastot

## Lähteet
*
*
*

### Viitteet
Dému

**Dému** on kunta Lounais-Ranskassa Gersin departementissa Oksitanian alueella. Se sijaitsee noin 35 kilometriä Condomin kaupungista lounaaseen.

*Tour de Dému* on rakennettu 1300-luvulla. Se on seudulle tyypillinen linnoitettu kylän portti. Tornissa oli kunnantalo 1800-luvun lopulta 1900-luvun alkuun, ja sitä käytettiin myös kunnallisena vankilana. Torni on ollut historiallinen muistomerkki vuodesta 1973.

## Lähteet

## Aiheesta muualla
Letkulevät

**Letkulevät** (*Vaucheria*) on keltaleviin kuuluva suku. Ne ovat väriltään tummanvihreitä ja rakenteeltaan rihmamaisia. Niiden soluissa ei ole väliseiniä, vaan niillä on putkisoluja. Ne muodostavat usein tiheitä kasvustoja. Kasvustoissa niiden rihmamaiset varret yhtyvät takkuisiksi ja karheiksi mattomaisiksi muodostumiksi. Niitä esiintyy merenpohjilla.

## Lähteet
Pia Christiansen

**Pia Christiansen** (v. 1966–1982 **Määttänen**) on suomalainen entinen malli, toimittaja ja televisiokasvo, joka juonsi vuosina 1976–1990 Mainostelevision suosittua toivekonserttiohjelmaa *[[Toivotaan, toivotaan]]*.

Pia Christiansenin vanhemmat olivat norjalaissukuinen, Venäjän Vologdassa syntynyt sellu- ja paperiteollisuuden diplomi-insinööri Rolf Christiansen (1917–1982) ja Intiassa syntynyt, yli satavuotiaaksi elänyt Ringa o.s. Andersin (1912–2017). Pia Christiansen kävi Tampereella ruotsinkielisen koulun ja sitten Helsingissä Hankenin sihteerilinjan. Vuonna 1965 Eileen Ford kiinnostui mallintöitä jo Suomessa tehneestä Christiansenista ja kutsui tämän New Yorkiin työskentelemään mallitoimistonsa listoilla. Kesällä 1966 Christiansen avioitui toimittaja Sakari Määttäsen kanssa, ja he asuivat molemmat New Yorkissa aviomiehen toimiessa 1966–1973 ensin *[[Viikkosanomat|Viikkosanomien]]* palveluksessa ja sitten freelance-toimittajana. New Yorkissa Christiansen sai tuntumaa mallin työn ohella myös valokuvaamiseen, ja hänen kuviaan Etelä-Amerikasta julkaistiin Sakari Määttäsen juttujen kuvituksena *Helsingin Sanomissa*.

Määttästen perhe palasi Suomeen vuoden 1974 paikkeilla. Pian MTV:n ohjaaja Arja Rinne ehdotti Christiansenille juontajan tehtäviä hyvän alun saaneessa *Toivotaan, toivotaan* -ohjelmassa, jonka toinen juontaja Helena Kokko oli päättänyt siirtyä Yleisradioon. Christiansen juonsi ohjelmaa ensin Jukka Virtasen ja sitten vaihtuvien esiintyjien kanssa läpi 1980-luvun, kunnes ohjelman viimeinen jakso esitettiin tammikuussa 1990.

Christiansen toimi 1980-luvulla myös Interpedia-järjestön lehden päätoimittajana ja on ollut aktiivinen adoptioperheiden asioissa. Hänellä on yksi biologinen poika ja kaksi adoptoitua tytärtä, toinen intiaani- ja toinen korealaistaustainen. Christiansen ja Määttänen erosivat 1980-luvun alussa. 

*Helsingin Sanomien* televisiokriitikko Jukka Kajava kehui harvoin MTV:n ohjelmia, mutta kiitteli vuonna 1981 Määttäsen toimintaa ohjelman *Toivotaan, toivotaan* juontajana. Kajavan mukaan Määttänen on omalla toimittajan työllään taatusti vaikuttanut yleiseen mielipiteeseen erilaisten sairauksien hoitoon liittyneillä teemakeräyksillä: ”*Toivotaan, toivotaan* -ohjelmista on varmasti vuosien mittaan opittu paljon, on annettu ennakkoluulojen löystyä, väärän tiedon korvautua oikealla.”

Vuoden 1987 eduskuntavaaleissa Christiansen oli Helsingissä ehdokkaana Liisa Kulhian ryhmästä, josta ei kuitenkaan kukaan tullut valituksi.

Pia Christiansen viettää eläkepäiviään Espanjassa.

## Lähteet

## Aiheesta muualla
*Pia Christiansen, tuolloin Määttänen, Kari Pulkkisen muotokuvassa 1975
Tour European Rally

**Tour European Rally** (lyhyesti **TER**) on eurooppalainen rallisarja. Sarja syntyi eräiden rallitapahtumien liittymisestä yhteen sarjamuotoiseksi. Sarjaan kuuluvat tapahtumat järjestetään turismille tyypillisillä alueilla.

Sarja alkoi vuonna 2016 neljän kilpailun pituisena. Ensimmäisellä kaudella kaikki kilpailut voitti eri kuljettaja ja voittaja ratkaistiin erikoiskoevoittojen perusteella. Kaudella 2023 sarjaan kuuluu kahdeksan osakilpailua.

## Kilpailut
Sarjaan kuuluneita kilpailuja:
*  Raliul Aradului KIA (2016)
*  Rali Vinho da Madeira (2016-2018)
*  Škoda Rallye Liezen (2016-2017)
*  Rallye International du Valais (2016-2019)
*  Rallye du Chablais (2021-2023)
*  Transilvania Rally (2017-2020)
*  Ypres-ralli (2017-2018)
*  Tuscan Rewind - TER (2017)
*  Rallye d'Antibes - Côte d'Azur (2018-2019, 2021-2023)
*  Rally Valli Cuneesi (2019)
*  Rally de Ferrol (2019-2021)
*  Rally Città di Arezzo (2020-2021)
*  Omloop van Vlaanderen (2021)
*  Rally Terra Valle del Tevere (2022-2023)
*  Rally di Alba (2022)
*  Rali Ceredigion (2022-2023)
*  Rally Terra Sarda (2022-2023)
*  Rallye Sierra Morena (2023)
*  Azores Rallye (2023)
*  Rally Regione Piemonte (2023)

## Kuljettajien mestaruudet

## Lähteet

## Aiheesta muualla
* Sarjan verkkosivut
Antero Helasvuo

**Antero Armas Juhani Helasvuo** (19. kesäkuuta 1941 Helsinki – 16. tammikuuta 2023 Helsinki) oli suomalainen kielenkääntäjä. Hän suomensi kirjallisuutta ja televisio-ohjelmia, muun muassa *[[Star Trek (alkuperäinen sarja)|Star Trekiä]]*.

Helasvuo opiskeli kamerataidetta Taideteollisessa oppilaitoksessa ja työskenteli muun muassa ohjaaja Maunu Kurkvaaran assistenttina 1960-luvulla. Hän asui joitain vuosia Antwerpenissä ja sai siellä oppimansa hollannin kielen ansiosta töitä Yleltä aluksi hollantilaisten lastenohjelmien kääntäjänä. Helasvuo suomensi Ylelle, Kolmoskanavalle ja MTV:lle sarjoja, elokuvia, dokumentteja ja asiohjelmia.

Helasvuo suomensi tieto- ja kaunokirjallisuutta, muun muassa Anne Applebaumin, Timothy Snyderin ja Herman Kochin teoksia. Vuonna 2023 Helasvuon suomentama Applebaumin teos ** oli ehdolla J. A. Hollon palkinnon saajaksi.

Helasvuo on haudattu Maunulan uurnalehtoon.

## Lähteet

## Aiheesta muualla
*
RK98

**RK98** tai **RK** on suomalainen katujengi, joka on lähtöisin Helsingin Vuosaaresta. Helsingin käräjäoikeus tuomitsi RK:n johtajana pidetyn 24-vuotiaan Abdinashir Mohamud Alin 8 vuodeksi vankeuteen heinäkuussa 2023. Samalla RK98 luokiteltiin järjestäytyneeksi rikollisryhmäksi.

RK98 nimi muodostuu RK=Retkeilijänkatu ja 98 tulee alueen postinumerosta 00980.

## Lähteet
Embrace of the Serpent

***Embrace of the Serpent*** () on vuonna 2015 ensi-iltansa saanut seikkailuelokuva. Sen ohjasi kolumbialainen Ciro Guerra, joka myös käsikirjoitti sen yhdessä Jacques Toulemonde Vidalin kanssa. Elokuva perustuu löyhästi matkapäiväkirjoihin, joita saksalainen etnologi Theodor Koch-Grünberg ja yhdysvaltalainen kasvitieteilijä Richard Evans Schultes pitivät tutkimusmatkoillaan Etelä-Amerikassa. Elokuva kuvattiin aidossa sademetsässä Vaupésin departementissa Kolumbiassa, ja sen näyttelijöiden ja kuvausryhmän joukossa oli monia alueen alkuperäisasukkaita.

## Juoni

Elokuva kertoo rinnakkain kahdesta matkaseurueesta, jotka kulkevat Amazonin sademetsän halki veneellä ja jalan etsien harvinaista ja pyhää kasvia nimeltä yakruna. 1900-luvun alussa nuori intiaani ja shamaani Karamakate, joka asuu yksin keskellä sademetsää, ryhtyy oppaaksi kuolemansairaalle saksalaiselle tutkijalle Theolle ja länsimaisen elämäntavan omaksuneelle intiaanille Manducalle, jotka toivovat yakrunan parantavan Theon sairauden. Myöhemmin 1940-luvulla ikääntynyt Karamakate opastaa vuorostaan yhdysvaltalaista tutkijaa Evania, joka on kiinnostunut yakrunan psykedeelisistä vaikutuksista.

Keskeinen teema elokuvassa on Amazonin alkuperäisväestön perinteisen kulttuurin joutuminen uhanalaiseen asemaan, kun länsimainen kulttuuri levittäytyy väkivalloin sademetsään. Tämä kulttuurien välinen konflikti heijastuu myös elokuvan päähenkilöiden välisiin suhteisiin. Karamakate ja Theo eivät pysty ylittämään välillään olevaa kulttuurista kuilua, minkä vuoksi Karamakate lopulta estää Theoa nauttimasta yakrunaa ja jättää hänet kuolemaan. Myöhemmin Evan kuitenkin oppii arvostamaan Karamakaten luonnonläheistä elämäntapaa, ja Karamakate antaa hänen juoda maailman viimeisen yakruna-annoksen.

## Rooleissa

## Vastaanotto

Rotten Tomatoes -sivusto on kirjannut 149 *Embrace of the Serpent* -elokuvan arvostelua, joista 96 prosenttia on myönteisiä.

*Embrace of the Serpent* maksoi 1 400 000 dollaria ja tuotti maailmanlaajuisesti 4 787 818 dollarin lipputulot.

*Embrace of the Serpent* sai parhaan vieraskielisen elokuvan Oscar-ehdokkuuden.

## Lähteet

## Aiheesta muualla

*
Fifty Fifty (yhtye)

**Fifty Fifty** () on levy-yhtiö Attraktin vuonna 2022 perustama nelijäseninen eteläkorealainen tyttöbändi. Yhtye tuli tunnetuksi kansainvälisesti helmikuussa 2023 julkaistulla singlellä "*[[Cupid (kappale)|Cupid]]*", joka pääsi muun muassa Britannian singlelistalle ja Billboard Hot 100 -listalle. Yhtyeeseen kuului alun perin Sio, Saena, Aran ja Keena, mutta Attrakt irtisanoi sopimukset Aranin, Sion ja Saenan kanssa lokakuussa 2023 oikeustaistelun jälkeen. Keena jäi ainoana jäsenenä uuteen kokoonpanoon, joka julkaisi ensimmäisen kappaleen elokuussa 2024 ja EP:n *Love Tune* syyskuussa 2024.

## Diskografia

### Albumit
* *The Beginning* (2023)

### EP:t
* *The Fifty* (2022)
* *Love Tune* (2024)
* *Day & Night* (2025)
## Lähteet
Ukko Andersin

**Ukko Emil Hjalmar Andersin** (23. toukokuuta 1869 Kuopio – 19. kesäkuuta 1939 Kuopio) oli suomalainen juristi ja päätoimittaja.

Andersinin vanhemmat olivat lääninsihteeri, kihlakunnantuomari August Fredrik Andersin ja Betty Sofia Wilhelmina Ponthán. Hänen puolisonsa oli vuodesta 1901 ylioppilas Sigrid Therese Irene Lindroos (k. 1934).

Andersin tuli ylioppilaaksi Hämeenlinnan lyseosta. Hän suoritti tuomarintutkinnon ja kameraalitutkinnon 1894 ja sai varatuomarin arvon 1896. Hän toimi v.t. tuomarina useissa tuomiokunnissa, muun muassa Heinolan tuomiokunnassa. Hän oli ollut nimituomari kun hänet nimitettiin virkaan vt:nä "lopullisesti" vuodesta 1903. Hän sai virasta vapautuksen ollessaan julkaisemansa *[[Heinolan Sanomat|Heinolan Sanomien]]* päätoimittaja marraskuusta 1905 tammikuuhun 1906. Hän toimi myöhemmin asianajajana Kuopiossa.

Andersin oli aktiivinen myös politiikassa ja oli 1910 perustamassa Kuopioon Nuorsuomalaisia Nuoria ja valittiin sen puheenjohtajaksi. Hän oli yksi Suomen Kulttuurirahastoon perustajia.

## Lähteet
Theodor Johnsson

**Theodor Johnsson** (s. 6. helmikuuta 2003 Helsingborg, Ruotsi) on ruotsalainen jääkiekkopuolustaja, joka pelaa kotimaansa toiseksi korkeimmalla sarjatasolla HockeyAllsvenskan-joukkue Modossa vuokralla SM-liigajoukkue Vaasan Sportista. Hän laukoo oikealta.

## Ura
### Seuraura
Johnsson on Helsingborgs HC:n kasvatti. Hän siirtyi kaudeksi 2007–2008 Röglen U16-joukkueeseen. Kaudeksi 2008–2009 Johnsson siirtyi Växjö Lakersin organisaatioon. Hän toimi kaudella 2009–2010 seuran J18-joukkueen kapteenina. Johnsson oli J18 Elitissä joukkueen tehokkain puolustaja tehoilla 2+11=13. Kaudella 2021–2022 hän oli Lakersin J20-joukkueen tehokkain puolustaja tehoilla 11+12=23. Johnsson jakoi J20 Nationellin puolustajien maalipörssin toisen sijan Rögle BK:n Sebastian Törnqvistin ja Skellefteån Elias Salomonssonin kanssa edellään Timrån Emil Melander. Johnsson voitti myös Lakersin sisäisen tehotilaston lukemalla +19. 

Johnsson debytoi kaudella 2021–2022 myös seuran SHL-joukkueessa, jossa hän pelasi 18 runkosarja-, neljä pudotuspeli- ja viisi Mestarien liigan ottelua ilman tehopisteitä. Johnsson teki miesten pääsarjadebyyttinsä CHL:n avauskierroksella 27. elokuuta 2021 tšekkiläistä HC Sparta Prahaa vastaan. Hänet merkittiin Lakersin kakkospuolustajapariin Miika Koiviston viereen. Johnsson sai ottelussa jääaikaa 5.59 minuuttia. SHL-debyyttinsä hän teki runkosarjan kymmenennellä kierroksella 14. lokakuuta 2021 Skellefteåta vastaan. Johnsson merkittiin Lakersin kolmospuolustajapariin Ludvig Claessonin viereen. Hän sai ottelussa jääaikaa 13.04 minuuttia. Johnssonille merkittiin teholukema –1.

Kaudeksi 2022–2023 Johnsson siirtyi vuoden mittaisella sopimuksella Malmö Redhawksiin. Hän pelasi siellä 35 runkosarjaottelua tehopistein 2+1=3 ja yhden playout-ottelun ilman tehopisteitä. Johnsson avasi maalitilinsä SHL:ssä tehden kauden molemmat maalinsa runkosarjan päätöskierroksella 9. maaliskuuta 2023 vieraissa Luulajaa vastaan. Hänen ensimmäinen osumansa jäi Redhawksin 1–3-voittoon päättyneen ottelun voittomaaliksi.

Johnsson siirtyi kaudeksi 2023–2024 kaksivuotisella sopimuksella SM-liigajoukkue Vaasan Sportiin. Hän teki miesten pääsarjatason yhden kauden piste-ennätyksensä tehoilla 5+13=18. Tammikuussa 2025 Johnsson teki seuran kanssa vuoden mittaisen jatkosopimuksen. Myös helmikuussa 2026 hän teki Sportin kanssa vuoden mittaisen jatkosopimuksen. Myöhemmin samassa kuussa seura lainasi Johnssonin loppukaudeksi 2025–2026 kotimaansa toiseksi korkeimmalle sarjatasolle HockeyAllsvenskan-joukkue Modon riveihin.

### Maajoukkueura
Johnsson pelasi World U-17 Hockey Challengessa vuonna 2019. Yhteensä hän on pelannut 12 poikien maaottelua.

## Muuta
Johnssonin isoveli Bernhard ja pikkuveli Leonard ovat myös pelanneet jääkiekkoa puolustajina.

## Tilastot

## Lähteet
*
*
*

### Viitteet
Kuorrute

**Kuorrute** eli **kuorrutus** on levityksen jälkeen hyytyvä seos, jolla päällystetään leivonnaisia, liharuokia, makeisia, vihanneksia ja muita vastaavia tuotteita.

Sokeria sisältäviä makeita kuorrutteita ovat sokerivesikuorrute, glasyyri ja pursotettava makea kuorrute, joka on tehty vaahdottamalla kananmunan valkuaisia ja tomusokeria. Makeat kuorrutteet soveltuvat kakkujen ja muiden leivonnaisten pinnoittamiseen. Paistetut donitsit voidaan päällystää mehukuorrutteella, joka on sekoitettu mehutiivisteestä ja tomusokerista. Donitsi joko kastetaan kuorrutteeseen tai kuorrute pursotetaan sen päälle.

Suklaakuorrute on makea seos, jonka ainesosina on sulatettu suklaa ja sokeriliemi. Kotikeittiössä suklaan voi sulattaa mikroaaltouunissa tai vesihauteessa. Tällaisella kuorrutteella päällystetään kakkuja, leivoksia ja makeisia sekä jäätelöpuikkoja ja -tuutteja. Suklaakuorrutteen voi tehdä myös sulatetun suklaan ja kuohukerman seoksesta. Aineiden suhde riippuu siitä, käytetäänkö tummaa suklaata, maitosuklaata vai valkosuklaata.

Marenki on sokerista ja kovaksi vatkatusta kananmunan valkuaisesta koostuva kuorrute, joka sopii jälkiruokiin, kakkuihin, piirakoihin ja torttuihin. Marenkia voi pursottaa ja se kovetetaan miedossa lämmössä uunissa tai siihen voi lisätä vatkatessa viinihappoa, jolloin uunikuivausta ei tarvita.

Makeaa kinuskia käytetään leivonnaisten ja makeisten kuorruttamiseen. Voikuorrutetta käytetään kakkujen päällysteenä. Sen valmistamiseen käytetään suolatonta voita, sokerilientä ja kananmunaa. Voikuorrute syntyy toisaalta voista, tomusokerista ja tilkasta vettä. Myös hedelmien paloja, marjoja, pähkinöitä ym. päällystetään (kandeerataan) upottamalla ne kuumaan sokeriliemeen.

Suolaisia kuorrutteita käytetään kalaruokien, kasvisruokien ja liharuokien päällystämiseen. Gratiini on uunissa tai grillissä gratinoitu eli kuorrutettu kala-, kasvis- tai liharuoka, jonka pinnan peitteenä on juustoraastetta, korppujauhoa, kastiketta ja mausteita. Kuorrutteena voi olla myös kastike, jonka hyytymisen aiheuttaa juusto tai kananmunan keltuainen.

## Lähteet
*
### Viitteet
Anthony Ramos

**Anthony Ramos Martinez** (s. 1. marraskuuta 1991 Brooklyn, New York) on yhdysvaltalainen näyttelijä ja laulaja.

## Koulutus

Ramos on valmistunut American Musical and Dramatic Academy -oppilaitoksesta.

## Filmografia

### Elokuvat

### Televisiosarjat

## Diskografia

### Studioalbumit

## Palkinnot ja ehdokkuudet

### [[Primetime Emmy]] -palkinnot

## Lähteet

## Aiheesta muualla

* Virallinen sivusto
* Virallinen YouTube-kanava
Gyllenberg

**Gyllenberg** on ruotsalainen ja suomalainen sukunimi, joka on seuraavilla henkilöillä:

* Ane Gyllenberg (1891–1977), suomalainen kauppaneuvos ja taiteenkerääjä
* Gideon Gyllenberg (1867–1934), suomalainen kirjankustannus- ja kirjakauppa-alalla toiminut myyntijohtaja
* Helge Gyllenberg (1924–2016), suomalainen mikrobiologi ja tiedepoliitikko, Helvi ja Rafael Gyllenbergin poika
* Helvi Gyllenberg, o.s. *Herlevi* (1898–1927), suomalainen näytelmäkirjailija, Rafael Gyllenbergin puoliso ja Helge Gyllenbergin äiti
* Linda Zilliacus, o.s. *Gyllenberg* (s. 1977), suomalainen näyttelijä, Mats Gyllenbergin tytär
* Matilda Gyllenberg (s. 1980), suomenruotsalainen toimittaja ja dramaturgi, Mats Gyllenbergin tytär
* Mats Gyllenberg (s. 1955), suomalainen matematiikan professori, Helge Gyllenbergin poika
* Meta Torvalds, o.s. *Gyllenberg* (1922–2012), suomenruotsalainen toimittaja
* Rafael Gyllenberg (1893–1982), suomalainen teologi ja kirjailija
* Ulla Gyllenberg, o.s. *Carlberg* (1929–2023), suomenruotsalainen toimittaja ja kunnallispoliitikko, Helge Gyllenbergin puoliso

## Katso myös
* Gyllenbergin säätiö, Signe ja Ane Gyllenbergin vuonna 1949 perustama suomalainen säätiö
* Villa Gyllenberg, Gyllenbergin säätiön omistama taide- ja kotimuseo
Hwasong-18

**Hwasong-18** (HS-18; ) on Pohjois-Korean ensimmäinen kiinteää polttoainetta käyttävä mannertenvälinen ohjus. Se on pienempi kuin Hwasong-17.

Ohjus on 21,8 metriä pitkä, 1,8 metriä leveä. Siinä on kolme kiinteäpolttoaineista rakettivaihetta. Ohjus kantaa 15 000 km, jolloin se uhkaa Yhdysvaltoja. Hwasong-18 saattaa olla monikärkiohjus.

Pohjois-Korea testasi Hwasong-18:aa ensi kertaa 14. huhtikuuta 2023. Ohjus oli lähellä laajempaa tuotantoa.

## Merkitys
Hwasong-18 on merkittävä edistysaskel Pohjois-Korean vastaiskukyvylle mahdollisen ydinhyökkäyksen tapahduttua. Kiinteäpolttoaineista ohjusta voi liikutella ja säilyttää varastossa toimintakykyisenä kauemmin kuin 

nestemäistä polttoinetta käyttävää ohjusta. Kiinteäpolttoaineinen ohjus on nopeampi laukaista. Se voidaan laukaista minuuttien kuluttua hälytyksestä. 

## Lähteet
Langennut enkeli

**Langennut enkeli** on enkeli, joka on pudonnut Jumalan suosiosta ja rangaistukseksi karkotettu taivaasta.

Kolmessa apokryfisessä Henokin kirjassa langenneet enkelit yhdistetään katselijoihin, 200:aan taivaasta laskeutuneeseen enkeliin. He muuttivat yhteen ihmisnaisten kanssa ja turmelivat ihmiskunnan, minkä seurauksena Jumala rankaisi heitä ankarasti. Toisen Henokin kirjan mukaan langenneita enkeleitä on neljän tasoisia:

# Satanail, langenneiden ruhtinas, entinen enkeli, joka luuli olevansa Jumalaa suurempi. Hänet on vangittu viidenteen taivaaseen.
# Katselijat, myös vangittuja viidenteen taivaaseen.
# Luopioenkelit, Satanailin seuraajia, jotka torjuivat Jumalan käskyt. Heidät on vangittu toiseen taivaaseen.
# Enkelit, jotka on tuomittu vankeuteen maan alle.

Jesajan mukaan Lucifer on röyhkeä ja ylpeä enkeli, joka karkotettiin taivaasta. Hänen mukaansa lähti kolmasosa taivaan enkeleistä, perinteen mukaan yhteensä 133&nbsp;306&nbsp;668 enkeliä. Langenneista enkeleistä tulee teologi Tuomas Akvinolaisen mukaan demoneja, jotka pyrkivät pilaamaan ihmisten sielut. Lucifer on sittemmin samastettu Saatanaan.

## Lähteet
Mae Muller

**Holly Mae Muller** (s. 26. elokuuta 1997 Lontoo, Yhdistynyt kuningaskunta) on englantilainen laulaja-lauluntekijä. 

Muller edusti Yhdistynyttä kuningaskuntaa Eurovision laulukilpailussa 2023 Liverpoolissa. Hänen kappaleestaan ”I Wrote a Song” tuli ensimmäinen Yhdistyneen kuningaskunnan euroviisukappale yli kymmeneen vuoteen, joka debytoi Britannian singlelistan top 40:ssä. Kilpailun finaalissa kappale sijoittui 25. sijalle 24 pisteellä. 

Muller julkaisi debyyttistudioalbuminsa *Sorry I'm Late* syyskuussa 2023.
Englannin Valioliigan kausi 2023–2024

**Englannin Valioliigan kausi 2023–2024** oli englantilaisen seurajalkapalloilun korkeimman sarjatason Valioliigan 32. kausi. Kausi alkoi 11. elokuuta 2023 ja päättyi 19. toukokuuta 2024.

Manchester City lähti kauteen hallitsevana mestarina ja uusi mestaruutensa.

## Joukkueet



## Valmentajavaihdokset

## Sarjataulukko

## Lähteet

## Aiheesta muualla
* Virallinen sivusto
Dominique Fishback

**Dominique Fishback** (s. 22. maaliskuuta 1991 Brooklyn, New York) on yhdysvaltalainen näyttelijä.

## Koulutus

Fishback on suorittanut tutkinnon näyttelemisen oppiaineessa Pacen yliopistossa.

## Filmografia

### Elokuvat

### Televisiosarjat

## Palkinnot ja ehdokkuudet

### [[Bafta-palkinto|Baftan elokuvapalkinnot]]

### [[Primetime Emmy]] -palkinnot

## Lähteet
Yleisurheilun Euroopan joukkuemestaruuskilpailut 2017

**Yleisurheilun Euroopan joukkuemestaruuskilpailut 2017** olivat järjestyksessään kuudennet yleisurheilumaajoukkueiden väliset Euroopan-mestaruuskilpailut. Maat kilpailivat neljällä eri tasolla edellisten vuosien menestyksensä perusteella: Superliigassa (korkein), Ykkösliigassa, Kakkosliigassa ja Kolmosliigassa.

Lajeja kunkin tason kilpailuissa oli yhteensä 40, 20 miehillä ja 20 naisilla. Kuhunkin lajiin maa asetti yhden edustajan.

## Superliiga
Superliigan kilpailut oteltiin 23.–25. kesäkuuta Lillessä, Ranskassa.

### Miehet

### Naiset

### Lopputulokset

## Ykkösliiga
Ykkösliigan kilpailut oteltiin 23.–25. kesäkuuta Vaasassa, Suomessa.

### Miehet

### Naiset

### Lopputulokset

## Lähteet

## Aiheesta muualla
Salla Laukkanen

**Salla Laukkanen** (s. 18. maaliskuuta 2000 Vantaa) on suomalainen  estejuoksija, joka edustaa Joensuun Katajaa. Hänen valmentajansa on Tuomo Lehtinen.

Laukkanen saavutti vuoden 2023 Kalevan kisoissa hopeaa 3 000 metrin esteissä ennätysajallaan 10.18,32. Maastojuoksun SM-kilpailuissa hän sai pronssia 2024.

Laukkanen karsiutui 3&nbsp;000&nbsp;metrin estejuoksun alkuerissä alle 20-vuotiaiden MM-kilpailuissa 2018. Saman vuoden maastojuoksun EM-kilpailuissa hän sijoittui alle 20-vuotiaiden sarjassa 71:nneksi. Aikuisten maaottelussa hän kilpaili ensimmäisen kerran 2018.

## Lähteet
Bjørnar Moxnes

**Bjørnar Moxnes** (s. 19. joulukuuta 1981 Oslo) on norjalainen vasemmistopoliitikko. Hän toimi Punaisten puheenjohtajana vuodesta 2012 vuoteen 2023, jolloin hän joutui eroamaan tehtävästä jäätyään kiinni aurinkolasien varastamisesta Gardermoenin lentoaseman kaupasta.

Moxnes opiskeli sosiologiksi Oslon yliopistossa. Hän oli Punaisten nuorisojärjestön Rød Ungdomin puheenjohtaja 2004–2006 ja Punaisten varapuheenjohtaja 2010–2012 ennen puheenjohtajaksi nousuaan. Vuonna 2017 hänestä tuli puolueensa ensimmäinen kansanedustaja. Vuoden 2021 vaaleissa puolue kaksinkertaisti kannatuksensa ja sai kahdeksan paikkaa suurkäräjillä.
## Lähteet

## Aiheesta muualla

* ''Bjørnar Moxnes'' Norjan suurkäräjien verkkosivuilla
Venla Pulkkanen

**Venla Margareta Pulkkanen** (s. 13. heinäkuuta 2002 Lahti) on suomalainen  korkeushyppääjä, joka edustaa Jyväskylän Kenttäurheilijoita. Vuoteen 2021 saakka hän edusti Lahden Ahkeraa. Hänen valmentajansa on Seppo Haavisto.

Pulkkanen voitti vuoden 2023 Kalevan kisoissa kultaa korkeushypyssä tuloksella 184. Hän sai pronssia Kalevan kisoissa 2024.

Pulkkanen sijoittui Espoon alle 23-vuotiaiden EM-kilpailuissa 2023 neljänneksi tuloksella 187. Ensimmäisessä aikuisten Suomi–Ruotsi-maaottelussaan hän sijoittui toiseksi 2023.

Pulkkanen hyppäsi ennätyksensä 188 cm Chengdussa elokuussa 2023.

## Lähteet
Elin Pajunen

**Elin Pajunen** (s. 1. maaliskuuta 1995 Kruunupyy) on suomalainen  korkeushyppääjä, joka edustaa Vasa Idrottssällskapia. Hänen valmentajansa on Richard Östman.

Pajunen saavutti vuoden 2023 Kalevan kisoissa pronssia korkeushypyssä. Sisäratojen SM-kilpailuissa hän on saanut hopeaa 2023 ja 2025 sekä pronssia 2024. Hän on kilpaillut aikuisten maaotteluissa vuodesta 2016 lähtien, ja sijoittunut parhaimmillaan toiseksi Pohjoismaisessa hallimaaottelussa 2024.

Pajusen ennätys on ulkoradoilla 185&nbsp;cm ja sisäradoilla 182&nbsp;cm.

## Lähteet
Seyhan Kurt

**Seyhan Kurt** (16. joulukuuta 1971) on ranskalais-turkkilainen runoilija, kirjailija, antropologi ja sosiologi.

Hän syntyi Bourgoin-Jallieun kunnassa Grenoblessa, Ranskassa. Hän opiskeli maalausta Ranskassa ja dramaturgiaa ja taidehistoriaa Izmirissä. Vuosina 1992 ja 1993 hän esitteli maalauksiaan abstraktilla tyylillä ja öljymaalaustekniikalla kahdessa yksityisnäyttelyssä Mersin State Fine Arts Galleryssa. Hän opiskeli ranskan kieltä ja kirjallisuutta, sosiologiaa ja antropologiaa. Hän teki tutkimusta arkkitehtuurista ja kaupunkikulttuurista Italiassa ja Kreikassa. Hän suoritti maisterin tutkinnon Ankaran yliopiston kielen, historian ja maantieteen tiedekunnasta antropologian laitokselta.

Hän työskenteli Jean Baudrillardin simulaatioteorian ja kuluttajayhteiskunnan parissa. Hän kirjoitti artikkeleita elokuvasta, arkkitehtuurista, maahanmuutosta ja modernista taiteesta.

Vuonna 2021 ilmestyneessä kirjassaan "From Household to Home State", jonka julkaisi İletişim Publication, hän korosti arkkitehtuurin lisäksi myös antropologian ja sosiologian kaltaisten tieteenalojen merkitystä, jotka tutkivat päivittäisiä käytäntöjä, säädöksiä ja kulutusilmiöitä käsitellessään "turkkilaisen talon" käsitettä. ". Hän omaksui tutkimuksessaan monitieteisen menetelmän hyödyntäen eri aloja turkkilaisesta elokuvasta suulliseen kulttuuriin.  Seyhan Kurtin haastattelut kirjasta julkaistiin Mediascope TV:ssä, Artfullivingissä, Bisavblogissa ja Hürriyet-sanomalehdessä.

Vuosina 1990–2017 hänen runojaan käännettiin ranskaksi, englanniksi, saksaksi, kreikaksi ja viroksi.

## Lähteet
Thomas von Westen Engelhart

**Thomas von Westen Engelhart** (6. lokakuuta 1850 Vinger – 3. elokuuta 1905) oli norjalainen juristi, virkamies ja poliitikko. Hän toimi Norjan sisäministerinä vuosina 1895–1897. Hän oli myös maaherra ja kansanedustaja suurkäräjillä.
## Lähteet

## Aiheesta muualla